recursal/SuperWikiNEXT-32B huggingface dataset:
Imago Vitzliputzli in Codice Telleriano-Remense.
**Vitzliputzli** seu **Vitzlipuzli** seu **Hoitzili Pochtli** (Navatlace : *Huitzilopōchtli*) fuit Aztecus solis bellique deus, Temistitlanae patronus. Nomen ei idem valet 'Bombavis Australis' vel 'Bombavis Sinister'. Repraesentabatur in forma aut bombavis aut hominis capite et crure sinistro plumatis, facie atro, serpentem et speculum tenens.

Loci
----

* **1624** de Bry *Novus Orbis*

"Idoli sui Vitzliputzli" (IX, imago XII).
* **1624** de Bry *Novus Orbis.*

"Hoitzili pochtli summus Mexicanorum Deus" (XII, "frontispicio").
* **1628** I. L. Gotofredi *Archontologia Cosmica*

"Si tamen verum fateri volumus, Mexicani multis modis in templorum magnificentia Pervanos superaverunt, et in multitudine ceremoniarum. Habebant ii praecipuum Idolum, quod absurdo et barbaro nomine Vitzlipuzli vocabant" (6.33, p. 333).
* **1671** Montani *Novus Orbis* (Ogilby, *America*)

"Viztlipuztli Idolum Mexicanorum."
Nexus interni
-------------

* Mexicopolis
* Quetzalcoatl
* Tezcatlipoca

Nexus externus
--------------


|  |  |
| --- | --- |
|  | Vide **Vitzliputzli** in **Victionario**. |
logotypum
Praeconia in pittacio cursuali Sovietico anni 1926 de conventu Leningradensi
**Associatio omnium gentium non nationalis** (Esperantice: *Sennacieca Asocio Tutmonda*, compendiarie *SAT*) est sodalitas Esperantistarum sinistrorum, qui in notione nationalitatis contemnendae consentiunt. Ideis Civitatis Esperanticae tamen annuunt membra SAT. Inter huius sodalitatis fautores maxime indefessos numerabatur iurisconsultus et politicus Australis Kep Enderby.

Historia
--------

Congressus IC Seuli peractus: *Alia mondo eblas!* in affixo scriptum est - mundum alternativum creari posse
Societas Pragae anno 1922 condita est, cum in multis Europae terris rerum novarum desiderium vigeret. Fundationem acceleravit democratiae socialis conversio ad amorem patriae Primo bello mundano incohante. Inter conditores excellebat Eugenius Lanti. Membra SAT intellexerunt haud sufficere laudes internationalismi sine praxi. Etiam internationalismus Sovieticus multis abominandus habebatur, quippe qui hegemoniam factionis communisticae absolutam corroboraret. Nationalismum religionem surrogativam esse agnoverunt, religionem bellicosam mortiferamque. 
Sunt varii rami in consociatione hac:

* Ĉielarka Frakcio (arcus pluvii)
* Frakcio por Distribua Ekonomio (sociali oeconomiae)
* Ekologiisma Frakcio / Verduloj (oecologiae)
* Komunista Frakcio (communistarum)
* Liberecana Frakcio (libertatis amantium)
* Liberpensula Frakcio (libere cogitantium)
* Sennaciisma Frakcio (nationes unientium)
* Vegetara Sekcio (vegetarianismo)

Associatio editrix
------------------

Periodicum SAT vocatur *Sennaciulo* ('Homo nationis egens'). Natio hic minime ethnice intellegatur, sed sensu statuum hodiernarum civitatum. Multae aliae editiones sunt variarum factionum inter Associationem anationalem (e.g. hominum viridum, communistarum, vegetariorum). Insuper associationes regionales quoque res suas linguis vernaculis publicant. Maximi autem momenti est editio glossarii monolinguis qui vocatur *Plena Ilustrita Vortaro*.

Annis 1929-30 membra 6524 habuit. Post persecutiones in Germania, Unione Sovietica, Iaponia etc. annis 1930 atque post post victoriam linguae Anglicae tempore postbellico numerus valde minutus est. Anno 2006 homines 724 sodalitati SAT adhaeserunt. Plurima membra vivunt in Francia, Russia, Ucraina, Bulgaria, Nederlandia et Iaponia. Multos homines etiam aliis societatibus Esperanticis (nationalibus) inesse, quae varia commoda offerunt, patet. Sedes Lutetiae est, ubi etiam domus editoria et chronographici officialis et librorum invenitur. 

De programmate classium socialium rixarum sunt, qui nunc dubitent. Tamen notio de lingua neutrali progressum hominum omnis orbis terrarum provehenti et hodie non aberratur.

Notae
-----

1. ↑  Versio interretialis hic videnda; inter omnes Esperantistas summam auctoritatem habet.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Associationem omnium gentium anationalem** spectant. |

Pagina domestica
Wikidata Medvesegorsia
Res apud Vicidata repertae:Medvesegorsia: insigneMedvesegorsia: insigne
*Civitas*: Russia  
*Locus*: 62°55′2″N 34°27′25″E  
*Numerus incolarum*: 14 340  
*Zona horaria*: UTC+3  
Situs interretialis  

**Gestio**

*Procuratio superior*: Medvezhyegorskoye urban settlement  

**Geographia**

*Superficies*: 14 chiliometrum quadratum  

**Medvesegorsia** (Russice *Медвежьего́рск*, tr. *Medvezhyegórsk*; Carelice *Karhumägi*) est oppidum in re publica Carelia Foederationis Russicae et caput districtus Medvesegorsiae. Anno 2018, numerus incolarum erat 14 340.

Historia
--------

Mons Ursae, statio ferriviaria.
Medvesegorsia anno 1916 in Imperio Russico condita est cum Mons Ursae statio ferriviaria aedificata esset. Anno 1919 in bello civili Russico, Exercitus Albus cum copiis Civitatum Foederatarum oppidum occupabant; anno autem 1920, copiae Bolsevicorum oppidum ceperunt. Anno 1938, oppidum nominatum est Medvesegorsia.

Anno 1941 in Bello Magno Patrio, Finnia oppidum oppugnavit et cepit. Anno 1944, Exercitus Ruber oppidum cepit.

Notae
-----

1. ↑   Fons nominis Latini desideratur *(addito fonte, hanc formulam remove)*
2. ↑  "Numerus incolarum permanentium Foederationis Russicae per procurationes Februario 1 anno 2018". Ministerium foederatum statisticae civitatum.
3. ↑  "Medvesegorsia". Encyclopaedia Historiae Mundi.

Nexus externi
-------------

|  |  |
| --- | --- |
|  | **Situs geographici et historici:** *Locus*: 62°55′2″N 34°27′25″E • *GeoNames* • Большая российская энциклопедия |

Situs interretialis oppidi proprius.
Wikidata Poysia
Res apud Vicidata repertae:Poysia: insignePoysia: insigne
principal area of Wales, preserved county of Wales  
*Civitas*: Britanniarum Regnum  
*Locus*: 52°18′0″N 3°25′0″W  
Situs interretialis
**Fines**

*Procuratio superior*: Cambria  
*Territoria finitima*: Herefordiensis comitatus, Cereticensis comitatus, Monemutensis, Denbighshire, Maridunensis comitatus, Gwynedd, Rhondda Cynon Taf, Shropshire, Blaenau Gwent County Borough, Caerphilly County Borough, Merthyr Tydfil, Neath Port Talbot County Borough, Wrexham County Borough, Cluda, Demetia, Gwent, Mid Glamorgan, West Glamorgan, Salopiensis comitatus
**Forma**

*Area*: 5 180.6804 chiliometrum quadratum  

**Vita**

*Incolae*: 132 447  

**Tabula aut despectus**

Poysia: situsPoysia: situs

*Vide etiam paginam fere homonymam:* Regnum Poysiae

**Poysia** vel **Poyius** (Cambrice: *Powys*) est maxima regio ac comitatus Cambriae et olim regnum Medii Aevi Wallensium. Nomen ipsum Poysiae ex verbo latino *pagus* derivat.

Nexus interni
-------------

* Norwallia

Notae
-----

1. ↑  *Chronica* Adae de Usk
2. ↑  *Annales Cambrensis A* 384

Nexus externi
-------------

|  |  |
| --- | --- |
|  | **Situs geographici et historici:** *Locus*: 52°18′0″N 3°25′0″W • *OpenStreetMap* • 11612612 *GeoNames* • *Vision of Britain* • Encyclopædia Britannica |
***Women, Fire, and Dangerous Things: What Categories Reveal About the Mind*** (scilicet 'Mulieres, Ignis, et Res Periculosae: id quod Categoriae de mente humana revelant') est liber non-fabularis a Georgio Lakoff, glossologo cognitivo Americano, conscriptus. Primum vulgo editus a domo editoria Universitatis Sicaginiensis anno 1987, liber normam cognitionis proponit ratiocinatam e fundamentis semanticis. Lakoff magnum momentum metaphorarum strenue exprimit quae definiri possunt ut translationes unius modi cogitandi ad alias provincias omnino primae disiunctas ubi eadem nomina tantum sensu figurato adhibentur. *Mulieres, Ignis, et Res Periculosae* effectus harum metaphorarum in grammatica linguarum, non modo in singulis generibus cultūs sensu anthropologico, sed etiam in universo genere humano, indagat. Iudicium censuramque facit sectae istius positivistarum logicorum et doctrinae scholae Anglo-Americanae philosophorum qui non satis penitus intellegunt quantopere circumscripta est notio categoriae Aristotelicae qua methodus scientifica describi et explicari solet.

Titulus libri derivatur a systemate generum nominum substantivorum in lingua Dyirbal ubi categoria 'feminina' complectitur nomina mulieribus, aquae, igni, violentiae necon quibusdam animalibus adhibita.
Wikidata Fresno
Res apud Vicidata repertae:
*Civitas*: Civitates Foederatae Americae  
*Locus*: 36°46′54″N 119°47′32″W  
*Numerus incolarum*: 542 107  
*Zona horaria*: UTC-8, UTC-7  
Situs interretialis  
*Nomen officiale*: Fresno
**Gestio**

*Praefectus*: Jerry Dyer  
*Procuratio superior*: Fresno Comitatus  

**Geographia**

*Superficies*: 296.999604 chiliometrum quadratum, 290.876911 chiliometrum quadratum  

**Coniunctiones urbium**

*Urbes gemellae*: Mashhad, Torreón, Cochinum, Lahorium, Morogoro, Taraz, Verona, Afula, Vagharshapat, Monasterium, Taishan, Nemausus, Baqubah, Kōchi, Castrum Radulphi  

**Tabula aut despectus**

Fresno: situsFresno: situs
**Fresno** (nomen a principio Hispanicum, scil. "fraxinus") est urbs in California. Condita est in anno 1872; erant autem alii vici in regione. Post inundationem in 1867, urbs maxima in regione, Millerton, titulum amittuit. Deinde Fresno electus est sedes comitatus eiusdem nominis. Hodie, urbs 460 milia incolarum habet. In viis urbis Fresno multae linguae audiri possunt. Oeconomia urbis et comitatus ab agricultura dependet; opus fabrile autem interest. Fresno est sexta maxima urbs in California.

Notae
-----

1. ↑  De nomine Latino cf. "Dioecesis Fresnensis" e *The Hierarchy of the Catholic Church* (situs a Davide M. Cheney elaboratus) **(Anglice)**

Nexus interni
-------------

* Schola Superior Universitaria

Urbes Civitatum Foederatarum maximae

Albuquerque · Angelopolis · Antoniopolis · Arlintonia · Arx Vorthensis · Atlanta · Austinopolis · Baltimora · Bostonia · Campi · Carolinum · Cleveland · Columbopolis · Dallasium · Denverium · Detroitum · Didacopolis · El Paso · Fontes Coloratenses · Franciscopolis · Fresno · Honolulu · Hustonia · Indianapolis · Iosephopolis · Jacksonville · Kansanopolis · Litus Virginiae · Long Beach · Ludovicopolis · Memphis · Mesa · Miamia · Milvauchia · Minneapolis · Nasburgum · Nova Aurelia · Novum Eboracum · Oklahomapolis · Omaha · Philadelphia · Phoenix · Portlandia · Quercupolis · Sacramentum · Seattlum · Sicagum · Tucson · Tulsa · Vasingtonia · Wichita

*Opus geopoliticum • Index urbium maximarum Civitatum Foederatarum • Maximae urbes orbis terrarum • Porta Civitatum Foederatarum**Capsae cognatae:* Urbes maximae Americae Septentrionalis
Wikidata Novogardia Lituanica
Res apud Vicidata repertae:Novogardia Lituanica: insigneNovogardia Lituanica: insigne
*Civitas*: Ruthenia Alba  
*Locus*: 53°35′0″N 25°49′0″E  
*Numerus incolarum*: 28 021  
*Zona horaria*: UTC+3  
Situs interretialis  
*Nomen officiale*: Новагародак
**Gestio**

*Procuratio superior*: Navahrudak District  

**Geographia**

*Superficies*: 13.17 chiliometrum quadratum  

**Coniunctiones urbium**

*Urbes gemellae*: Elbinga, Bolsheboldinsky District, Prienai, Leymen, Galicia, Krynica Morska  

**Tabula aut despectus**

Novogardia Lituanica: situsNovogardia Lituanica: situs

*Vide etiam paginam discretivam:* Novogardia

**Novogardia Lituanica** vel **Novogrodum** (Albaruthenice: Навагрудак, Polonice Nowogródek) est urbs in regione Grodnensi Rutheniae Albae. Circa 28 milia incolarum anno 2020 habebat. 

Adami Mickiewicz domus Novogardiae (anni 1876 hydrochroma)

Historia urbis
--------------

Iam saeculo X colonia hic fuit; arx saeculo XI constructa est. Caput ducatus Novogardiensis Lituanici urbs saeculo XIII et XIV erat. Mindaugas primus dux Lituaniae circa annum 1250 dux Novogardiensis factus est. Magni ducatus Lituaniae Novogardia vel caput vel urbs gravis fuit. Iagaelonis et Sophiae Holszańskae nuptiae Novogardiae celebratae sunt anno 1422. Ab anno 1507 caput palatinatus Novogardiensis erat. Ab anno 1795 Russica erat, annis a 1918 ad 1920 pars Rutheniae Albae, a 1920 ad 1945 Polonica, et caput palatinatus Novogrodiensis, et ab anno 1945 iterum Albaruthenica.

Notae
-----

1. ↑  Philippi Ferrarii *Lexicon geographicum*, p. 538; **Novogardia Lituaniae**, – Ioannis Gulielmi Ferdinandi Müller *Lexicon manuale*, p. 91.
2. ↑  Andreae Cellarii *Regni Poloniae, Magnique Ducatus Lituaniae ... novissima descriptio*, Amstelodami 1659, p. 410.

Arcis Novogardiensis reliquiae anno 2007

Nexus externi
-------------

|  |  |
| --- | --- |
|  | **Situs geographici et historici:** *Locus*: 53°35′0″N 25°49′0″E • *OpenStreetMap* • *GeoNames* • Thesaurus Getty • Большая российская энциклопедия |


|  |  |
| --- | --- |
|  | **Vicimedia Communia** plura habent quae ad **Novogardiam Lituanicam** spectant. |
Wolfgangus Kieling cum Annetta filia anno 1968.
**Wolfgangus Kieling** (1924–1985) fuit scaenicus Germanus, qui iam annis 1930 histrio puerilis innotuit posteaque receptus est in cohortem histrionum spectatissimorum. Kieling ab annis 1950 usque ad annum quo mortuus est suam navavit operam.

De vita et operibus
-------------------

Wolfgangus Kieling Berolini (distinctius: Novae Coloniae) natus est die 16 Martii anno 1924. Puer bona indole vocis praeditus anno 1932 partes radiophonicas suae aetati aptas agere coepit, sicut "Lupulum" (*Wölfchen*) et alias fabellas pueriles. 

Post secundum bellum mundanum, quo vulneratus erat, alternatim in Occidentali et Orientali Germania opere occupatus erat. Itaque anno 1954 una cum Gisela Uhlen coniuge secunda Berolinum Orientale profectus in aliquot pelliculis, sicut *Genesung* (fere 'recuperatio sanitatis'), primas partes egit. Deinde anno 1957 Berolinum Occidentale reversus, factoque cum Gisela divortio, praecipue scaenico et televisifico labori studebat. Custodem publicum anno 1964 imitatus est in pellicula *Polizeirevier Davidswache*, qua Kieling praemio pelliculae Germanicae laudatus est.

Anno 1966 partes notissimas egit in *Torn Curtain*, pellicula bello frigido ab Alfredo Hitchcock disposita 66. Nam personam Hermanni Gromek gloriosi custodis Stasi memorabiliter egit in actu, quo Hitchcock, quam difficile sit exanimare hominem, se demonstrare voluisse dixit.

Anno 1968 Kieling, quippe qui bello Vietnamiensi magna voce adversaretur et rationi politicae eius temporis Germaniae Occidentalis quam maxime resisteret, in Germania Orientali rursus consedit, et ibi in aliquibus pelliculis, sicut *Das siebente Jahr* ('annus septimus'), prodiit.

Kieling translationem vocalem (sive *dubbing*), quam ab initio curriculi exercuerat, numquam destitit. Nam etiam multos histriones Ruscisilvanos, sicut Franciscum Sinatra et Paulum Newman, voce imitatus est. 

Postea praecipue in seriebus televisificis prodiit, paucis exceptis pelliculis maioribus, sicut anno 1984 Abwärts ('deorsum'). Kieling oculorum morbo laborabat, quam ob rem operationes chirurgicas pati debebat. Cancre implicatus Hamburgi die 7 Octobris anno 1985 mortuus est.

Notae
-----

1. ↑  Weißbach 2011.
2. ↑  Constat quidem rectius *Davidwache* dici.
3. ↑  Kurlansky 2005: 147-148.

Bibliographia
-------------

* Bock, Hans-Michael & Tim Bergfelder (ed. 2009) *The Concise Cinegraph: Encyclopaedia of German Cinema*. Berghahn Books.
* Habel, Frank-Burkhard (2000) *Das große Lexikon der DEFA-Spielfilme.* Schwarzkopf & Schwarzkopf.
* Kurlansky, Mark (2005) *1968: The year that rocked the world*. Vintage.
* Weißbach, Thomas (2011) *Schwerer Weg, Übersiedlung aus der Bundesrepublik Deutschland und West-Berlin in die DDR 1961–1989.* Verlag Dr. Kovac.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Wolfgangum Kieling** spectant. |

* Kieling apud IMDb
* multa scitu digna apud *Filmportal*
* 

* Opera ab hoc homine vel de eo scripta apud Bibliothecam Nationalem Germanicam **(Theodisce)**
* Ines Walk: vita in paginis Operis fundati *DEFA-Stiftung*
-3 (maxdubium) *Latinitas huius rei maxime dubia est. Corrige si potes. Vide {{latinitas}}.*

**Res nova communistica** est res novae communismi quae ad systema capitalismi qui usurpationem ac paupertatem opifecium et discrimen classis iustificat abrogandum.

Apud Carolus Marx and Fridericus Engels est syntesis classibus per ipse et finis dominationis atque ultimum factum pugnae classis ad libertatem proletariat sive opifecium.

Commune Parisiorum anni 1871 et Res novae Octobres sunt exempli res novae communisticae putatur. At Hugo Chávez "rem novae pacam" inviolentiae postulavit.

Notae
-----

1. ↑  *Die deutsche Ideologie Sectio I*: ut (Theodisce) "die kommunistische Revolution sich gegen die bisherige Art der Tätigkeit richtet, die Arbert beseitigt und die Herrschaft aller Klassen mit den Klassen selbst aufhebt, weil sie durch die Klasse bewirkt wird, die in der Gesellschaft für keine Klasse mehr gilt, nicht als Klasse anerkannt wird, schon der Ausdruck der Auflösung aller Klassen, Nationalitäten."
2. ↑  Praeconium Communisticum, Caput IV.

Nexus interni
-------------

* Discrimen oeconomicum
* Res novae
* Socialismus saeculi 21
Carnavalet - Proelia ad Pontem novum, 1830
**Res novae Iuliae** (Francogallice: *Les Trois Glorieuses*) mense Iulio 1830 exeunte aliquo modo finem fecerunt Gentis Burboniae imperio in Francia et burgensibus in regno liberali potestatem omnem reddiderunt. Istorum temporum narrator in litteris fuit etiam Honoratus de Balzac.

Historia
--------

Algeria die 5 Iulii 1830 capta rex Carolus X imperium sibi adaugere voluit politicam evertens. Namque die Solis (25.7.) quinque ordines subsignaverat, cuius proclamatio die Lunae in periodico »Moniteur« fieret: omnia imprimenda ab auctoritatibus recognosci debere; parlamentum esse partim dissolvendum; leges electionum esse renovandas (civium incommodo); privilegia senatorum esse restringenda.

Iam die Martis in actis diurnis Adolphus Thiers ista omnia vetuit. Cum tres dies pugnatum esset, plebs vicit. Propugnatores autem, inter quos operarii multi, consilium suum principale, ut res publica in locum monarchiae succederet, vix consequi quiverunt. Senatores liberales statim omnia moderari coeperunt cameras convocaturi; Carolus X autem cum suis Angliam confugit. Curia ipsa opiniabatur libertatem ordinemque optime servari rege novo liberali installato. Itaque dux Aureliani Ludovicus Philippus novus Franciae princeps proclamatus est die 9 Augusti 1830.

Francisci Guizot fuit constitutionis novae elaboratio. Quae iura uniuscuiusque civis fortiora reddidit et parlamento nova multa facienda tribuit. Tamen census altus burgensibus divitibus in electionibus tam passiva quam activa omnia privilegia dedit in detrimentum politicum pauperum. 

Vexillum revolutionarium trium colorum revenit et ministeriorum praesides primi fuerunt domini liberales Iacobus Laffitte (usque annum 1831) et Casimirus Petrus Périer (usque 1832). Tamen thronus Ludovici Philippi in fundamento infirmo fultus esse videtur quoniam et legitimistae et republicani se novo gubernio opponebant.

Bibliographia
-------------

* Julia A. Schmidt-Funke: *Die 1830er Revolution als europäisches Medienereignis*, Europäische Geschichte Online, edidit "Institut für Europäische Geschichte", 2011
* Helmut Bock: *Auftritt der Blusenmänner. Bürgerliche Revolution und soziale Empörung 1830/31,* in: Jahrbuch für Forschungen zur Geschichte der Arbeiterbewegung, II/2008, ISSN 1610-093X.
* Kurt Holzapfel: *Julirevolution 1830 in Frankreich: französische Klassenkämpfe und die Krise der Heiligen Allianz (1830–1832)*, Dietz, Berolini 1990, ISBN 3-320-01470-6.

Nexus interni
-------------

* *Libertas populum ducens*
* Res novae Francicae anno 1848

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Res novas Iulias** spectant. |

* Auf dem Weg zur liberalen Demokratie? – Frankreich zwischen autoritärer Monarchie und parlamentarischem System 1815–1830
Wikidata Res publica Ligurica
Res apud Vicidata repertae:Res publica Ligurica: insigneRes publica Ligurica: insigneRes publica Ligurica: vexillumRes publica Ligurica: vexillum
*Terra continens*: Europa  
*Caput*: Genua  

**Populus**

*Numerus*: 600 000  
*Sermo publicus*: lingua Italiana  

**Tabula aut despectus**

Res publica Ligurica: situsRes publica Ligurica: situs
**Res publica Ligurica** successor Reipublicae Genuensis est, quam Napoleo Bonaparte, legatus militum Reipublicae Francicae anno 1796 expugnavit. Nova constitutione exemplo Franciae adoptato 14 Iunii 1797 Respublica Liguria condita est.

Historia
--------

Respublica nova statim foedus defensionis cum Francia signavit et ita a finitimo magno tota dependebat. Primo directorium - ut in Francia - civitatem rexit, anno 1802 dux - ut in Republica Genuensis - caput civitatis erat. Is fuit Hieronymus Durazzo. Anno 1805 - interea Napoleo I imperator Francorum factus est - Respublica Ligurica 4 Iunii ad imperium Francicum adiuncta est. 28 Aprilis 1814, postquam ab alligatis Napoleo victus est, Respublica iterum proclamata est. Civitas autem Consilio Vindobonum incolis invitis non restituta est, sed 3 Ianuarii 1815 eius terrae Regno Sardiniae adiunctae sunt.

Nexus externi
-------------

* Historia Reipublicae in pagina Castri Sarzanae (lingua Italica)
-4 (corrigenda) *Latinitas huius paginae corrigenda est. Si potes, corrige vel rescribe. Vide {{latinitas}}.*

Aedificium orandi Templi Hikawa
Porta Templi Hikawa
Pavillio saltationis ad Templum Hikawa
**Templum Hikawa** (Iaponice 氷川神社 *Hikawa jinja*) est templum Shintonis dedicatum pro deitatibus Susano'o, Kushinadahime, uxor Susanoo et Ōnamuchi-no-mikoto constituta in Saitama constituta circa annum 400 a.C.n. ab imperatore Kōshō, Imperator V apud legendum.

In historia carismum templum *ichinomiya* (Iaponice 一宮) in civitate Musashi erat et die 17 Octobris anno 1868 primium anno atatis Meiji, Imperator Meiji ipse orandi iit et protectionem imperalem perpetualem davit.

Et hodie legatus imperialis (Iaponice 勅使) missit die 1 Augusti ad templum et *chokusaisha* (勅祭社) appellatur.

Notae
-----

1. ↑  Eadem deitas apud Izumo-taisha est.
2. ↑  Regio quae hodie Tokium et Saitama includet.
3. ↑  Ad regionem Musashi, ubi Palatium novum imperiale costitutum erat.

Nexus externi
-------------

* Situs publicus (Iaponice)
Nicolaus Gruevski Macedo (ad sinistram partem), Vladimirus Filat Moldavus, Carolus Schwarzenberg Bohemus, ad congressum factionis popularis Europaeae anno 2010 colloquentes
**Vladimirus**, vulgo saepius *Vlad* **Filat** (ad Lăpușna natus die 6 Maii 1969) est politicus Moldaviae, olim primus minister.

Vladimirus Filat est alumnus universitatis Iassiensis in Romania, ubi iuris prudentiae studuit duxque electus est discipulorum "Bessarabiensium" (i.e. Moldaviae usque eo Sovieticae) Iassii degentium. In eadem urbe usque ad annum 1998 negotiator meruit. Ad Moldaviam liberam reditus, factionis democraticae Moldavicae ab anno 2000 praeses vicarius, legatus est ab anno 2005 ad parlamentum Moldavicum. Anno 2007, affiliatione politica mutata, inter conditores fuit factionis liberalis democraticae. Die 25 Septembris 2009 primus minister electus est, quod officium usque ad diem 25 Aprilis 2013 tenuit. Diebus 28-30 Decembris 2010 fuit etiam praeses ad interim patriae. 

Praesides Moldaviae

|  |  |
| --- | --- |
|  |  |
| Mircea Snegur 1991 • Petrus Lucinschi 1997 • Vladimirus Voronin 2001 • Michaël Ghimpu 2009 • Vladimirus Filat 2010 • Marianus Lupu 2010 • Nicolaus Timofti 2012 • Inguarus Dodon 2016 • Maia Sandu 2020
*Opus geopoliticum • Duces civitatum Europaearum hodiernarum**Capsae cognatae:* Primi ministri Moldaviae |
|  |


Primi ministri Moldaviae

|  |  |
| --- | --- |
|  |  |
| Valerius Muravschi 1991 • Andreas Sangheli 1992 • Ioannes Ciubuc 1997 • Seraphinus Urechean 1999 • Ioannes Sturza 1999 • Demetrius Braghiș 1999 • Basilius Tarlev 2001 • Zinaida Greceanîi 2008 • Vitalis Pîrlog 2009 • Vladimirus Filat 2009 • Iurie Leancă 2013 • Cyrillus Gaburici 2015 • Natalia Gherman 2015 • Valerius Streleț 2015 • Georgius Brega 2015 • Paulus Filip 2016 • Maia Sandu 2019 • Ioannes Chicu 2019 • Aurelius Ciocoi 2020 • Natalia Gavrilița 2021 • Dorin Recean 2023
*Opus geopoliticum • Gubernatores civitatum Europaearum hodiernarum**Capsae cognatae:* Praesides Moldaviae • Ministri rerum externarum Moldavici |
|  |
Officina *Vacheron Constantin* Genavae.
**Vacheron Constantin** est societas industrialis horologia armillares fabricans.

Historia
--------

Officina horologiorum a magistro Ioanne Marco Vacheron anno 1755 urbe Genava helvetica instituta, societas ab anno 1819 una cum conductore Francisco Constantin gesta est. A saeculo 19 etiam horologia gestabilia fabricavit.

Anno 1830 Vacheron Constantin officinas emissorum Novo Eboraco et Nova Aurelia instituit.

1985 Ahmed Zaki Yamani societatem Vacheron Constantin emit et eam anno 1996 societate mercatoriae Vendôme Luxury Group, hodiernae Compagnie Financière Richemont SA vendit.

Notae
-----

1. ↑  Situs publicus societatis Richemont.

Bibliographia
-------------

* Franciscus Cologni: *Auf den Spuren von Vacheron Constantin.* Lutetiae 2005. ISBN 2-08-021039-4.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Vacheron Constantin** spectant. |

* Situs publicus societatis Vacheron Constantin
Wikidata Archippus Perttunen
Res apud Vicidata repertae:
*Nativitas*: 1769, 1754; Ladvozero  
*Obitus*: 7 Decembris 1841; Ladvozero  
*Patria*: Imperium Russicum, Magnus Ducatus Finlandiae  

**Officium**

*Munus*: peasant, poëta, folk musician  

**Familia**

*Proles*: Miihkali Perttunen  

**Archippus Ioannis filius Perttunen** (Carelice *Arhippa Perttunen*, Russice *Архип Иванович Перттунен*), circa annum 1769 in vico *Ladvozero* districtus Kemiensis gubernii Archangelopolitani natus et anno 1841 ibidem mortuus, fuit rhapsodus Carelicus praeclarus, qui maiorem partem Kalevalae cantuum Eliae Lönnrot cantavit.

Vita et opera
-------------

Agricola Carelicus, a familiaribus plus quam mille runas epicas et lyricas didicit et cantavit. Anno 1834 Lönnrot eum visitavit et cantus multos, sed non omnes, perscripsit. In *Kalevala* a Lönnrot refecta in cantibus Perttunen multae res mutatae sunt. Annis 1836 et 1839 Ioannes Cajan(fi) et Matthias Alexander Castrén Archippum visitaverunt ut runas colligerent. Filius Archippi Michael (1817—1899), nepotes et eorum liberi etiam carmina Carelica epica cantabant.

Nexus externi
-------------

* De Archippo Perttunen in *Encyclopaedia litterarum brevi* **(Russice)**
* Cantus Archippi Perttunen **(Finnice)**
* Сantuum selectorum versio Russica, a Victore Evseev edita, Petri Fabricae 1948 **(Russice)**
Wikidata Vladimirus Komarov (botanista)
Res apud Vicidata repertae:Vladimirus Komarov (botanista): imagoVladimirus Komarov (botanista): imagoVladimirus Komarov (botanista): subscriptioVladimirus Komarov (botanista): subscriptio
*Nativitas*: 1 Octobris 1869; Petropolis  
*Obitus*: 5 Decembris 1945; Moscua  
*Patria*: Imperium Russicum, Unio Sovietica  

**Officium**

*Officium*: deputy of the Supreme Soviet of the Soviet Union, praeses  
*Munus*: botanista, geographus, pteridologist, phycologist, politicus, explorator  
*Patronus*: Academia Scientiarum URSS, Universitas Publica Petropolitana, Saint Petersburg State Chemical-Pharmaceutical Academy
**Memoria**

*Laurae*: Stalin Prize, Order of Lenin, Hero of Socialist Labour, medal Nikolai Mikhailovich Przewalski, Ordinis Sancti Vladimiri classis quarta, Order of Saint Anna, 2nd class, Order of Saint Stanislaus, 2nd class, Order of Saint Anna, 3rd class, Order of Saint Stanislaus, 3rd class, Medal "In memory of the 300th anniversary of Romanov dynasty"  
*Sepultura*: Sepulcretum Novodevicense  

**Vladimirus Leontii filius Komarov** (Russice Владимир Леонтьевич Комаров, tr. *Vladimir Leont'evič Komarov*; Petropoli natus die 1 Octobris 1869, Moscuae mortuus die 5 Decembris 1945) fuit botanista et geographus Russicus et Sovieticus, alumnus et (ab anno 1918) professor Universitatis Petropolitanae, socius correspondens (ab anno 1914) Academiae Scientiarum Petropolitanae, socius ordinarius (ab anno 1920) Academiae Scientiarum Russicae, vicarius praesidis (ab anno 1930) et dein (ab anno 1936) praeses Academiae Scientiarum URSS. Expeditionum scientificarum in Asiam Mediam (annis 1892–1893), Orientem Extremum, Mandshuriam, Coream (annis 1895–1897), Saianos occidentales (anno 1902), Camtschatcam (annis 1908–1909) et in provinciam Austro-Ussuriensem (anno 1913) particeps, herbaria magna collexit. Opera sua principalia de taxonomia et geographia plantarum atque se studio florae scripsit. Pro operibus suis bis (annis 1941) et 1942) Praemio Staliniano atque ter (annis 1939, 1944, 1945) insigne ordinis Leniniani ornatus, anno 1944 etiam titulo Herois Laboris Socialistici dignatus est. Komarovia, genus Apiacearum, nonnullaque alia taxa, Institutum Botanicum Komarovianum, oppidum Komarovo Petropoli nonnullaque alia obiecta in eius honorem vocantur.

Notae
-----

1. ↑  Calendario Iuliano, scilicet 13 Octobris Gregoriano.

  

Siglum eius nominibus botanicis subscriptum est "**Kom.**" (apud IPNI reperiendum)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Vladimirum Komarov** spectant. |

|  |  |
| --- | --- |
|  | **Lexica biographica:**  • Большая российская энциклопедия • IPNI • Deutsche Biographie |

* Komarov V. Species novae Florae Asiae Orientalis (Manshuriae et Koreae borealis). *Acta Horti Petropolitani,* vol. XVIII. №6, 1901, pp. 417-449. **(Latine)**
Parvum insigne Austriae, 1512  
*Privilegium Maius.* Frontispicium, exemplar imperatoris Maximiliani I.
**Archidux** est nobilitatis titulus domui Habsburgensi proprius.

Archidux a 1453-1918 erat titulus Austriam regentium (*Archidux Austriae*), et a 1806 titulus imperatoris Austriae et omnium principum domus Habsurgensis sive Habsurgensis-Lotharingiensis.

Creatio tituli
--------------

Bulla Aurea imperatoris Caroli IV (anno 1376), quales principes imperatorem deligerent, constitutum est. Cum Austria praeterita esset, Rudolphus IV dux Austriae litteras, quae nomine Privilegii maioris notae sunt, fingi iussit, quibus sibi titulum Archiducis attribuit, ut Prinicpibus Electoribus honore adaequaretur. Etsi Carolus IV approbationem recusavit, Habsburgi titulo usque ad annum 1918 utebantur. Imperator Fridericus III anno 1453 titulum sibi ipsi confirmavit, ut ius ratum fieret.

Usus tituli usque ad hunc diem
------------------------------

Austria (i.e. Austria Superior et Austria Inferior) usque ad annum 1918 archiducatus permanebat. Anno 1804 titulus Imperium Austriae universas terras domus Habsburgensis complectens creatus est, cui archiducatus subditus erat. Nihilominus archiducis titulus magni momenti permanebat. Omni principi Habsburgensi hic titulus a die nativitatis contigit.
Etiam Gens Burbonia, quae post Bellum de successione Hispanica in Hispania regebat, omnibus titulis Habsburgorum ultra utebatur, ut etiam *archiduces Austriae* (Hispanice: *Archiduque de Austria*) appellarentur.
Filii sive filiae domus Habsburgensis usque ad hunc diem se archiduces sive archiducissas vocant, filii sive filiae e matrimoniis morganaticis nati autem comites sive comitissas de Habsburgo.

Nexus interni
-------------

* Index archiducum Austriae

Nexus externus
--------------

* "Erzherzog" apud *AEIOU* **(Theodisce)**

Tituli nobilitatis: series paginarum brevium

|  |  |
| --- | --- |
|  | Corona Sancti EduardiCorona Sancti Eduardi |
| Imperator • Rex • Rex vicarius • Archidux • Magnus dux • Dux • Magnus Princeps • Princeps Elector • Princeps • Knezus • Iarlus • Marchio • Comes • Grafio • Vicecomes • Baro • Eques • Nobilis • Dominus
*Nobilitas • Tituli nobilitatis* |
|  |
Wikidata Sirasium
Res apud Vicidata repertae:
*Civitas*: Irania  
*Locus*: 29°36′36″N 52°32′33″E  
*Numerus incolarum*: 1 565 572  
*Zona horaria*: UTC+03:30  
Situs interretialis  
*Nomen officiale*: شیراز
**Gestio**

*Praefectus*: Haidar Eskandarpour  
*Procuratio superior*: Central District  

**Geographia**

*Superficies*: 240 chiliometrum quadratum  

**Coniunctiones urbium**

*Urbes gemellae*: Agadir, Chungkina, Dusanbe, Cuala Lumpuria, Malacca, Nicosia Municipality, Quinque Ecclesiæ  

**Sirasium** vel **Schirasium**  (Persice: شیراز, *Šîrâz*) est Irania, Persidis provinciae caput, sub Zagrio monte sita. Incolas 1 460 665 anno 2011 habuit.

Hafizi sepulchrum Sirasii
Sassanidarum tempore arx et templum Sirasii fuerunt; saeculo VII urbs crescere incepit. A saeculo X una urbium Persiae celeberrimarum et famosissimarum.

Incolae noti
------------

* Hafizus
* Saadi

Notae
-----

1. ↑  Henrici Scherer *Atlas novus*, p. 745.
2. ↑  J. G. Th. Graesse, *Orbis Latinus*, Brunopoli 1972, vol. III, p. 346. Adiectivum *Schirasiensis*, *Shirazensis*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 29°36′36″N 52°32′33″E • *GeoNames* • *Facebook Places* • *Digital Atlas of the Roman Empire* • Store norske Lexikon • Большая российская энциклопедия • Encyclopædia Britannica |

Asiae urbes milies milium incolarum (urbibus Indicis et Sinicis exceptis)

Adana • Ahvaz • Almata • Ancyra • Attalea • Bacua • Bagdatum • Bancocum • Bandung • Basra • Bekasi • Berytus • Busan • Cabura • Caesarea in Cappadocia • Caloocan • Canthoum • Celiabinsca • Chittagong • Crasnoiarium • Cuala Lumpuria • Dacca • Daegu • Daejeon • Damascus • Urbs Davaensis • Depok • Dubai • Emesa • Erivanum • Faisalabad • Fukuoka • Gaziantep • Gedda • Comum • Goyang • Gujranwala • Haiphongum • Halapia • Hanoi • Hirosima • Hochiminhopolis • Hyderabad • Iconium • Incheon • Isfahanum • Jakarta • Johor Bahru • Karachium • Karadsch • Kawasaki • Khulna • Klang • Kōbe • Kuangiu • Kyotum • Lahorium • Makassar • Mandalay • Manila • Mexatum • Mecca • Medan • Medina • Mausilium • Multanum • Nagoya • Novosibirscum • Omium • Osaka • Palembang • Peshawar • Philadelphia • Phnom Penh • Prusa • Pyeongyang • Urbs Quezon • Rangunum • Rawalpindi • Riadum • Saitama • Ṣanʾāʿ • Sapporum • Sirasium • Semarang • Sendai • Seongnam • Seulum • Singapura • Smyrna • Sulaimaniyya • Surabaya • Suwon • Tangerang • Tangerang Selatan • Taskentum • Tauris • Teheranum • Tiphlis • Tokium • Ulanbatoria • Ulsan • Yokohama

*Opus geopoliticum • Maximae urbes orbis terrarum**Capsae cognatae:* Urbes Asiae capitales • Urbes Africae maximae • Urbes Americae Australis maximae • Urbes Americae Septentrionalis maximae • Urbes Europae maximae • Urbes Indiae maximae • Urbes Oceaniae maximae • Urbes Sericae maximae
Wikidata Vlad Roșca
Res apud Vicidata repertae:
*Nativitas*: 28 Maii 1960; Bucaresta  
*Patria*: Romania  

**Officium**

*Officium*: administer  
*Munus*: ingeniarius, politicus  

**Consociatio**

*Factio*: Factio Christiana democratica nationalis colonorum  

**Vlad Andreas** (Dacoromanice *Vlad Andrei*) **Roșca** (natus die 28 Maii 1960 Bucarestae) machinator ac vir publicus Dacoromanicus est.

Munus
-----

Ad usque annum 1985 apud Universitatem Technicam Constructionum Bucarestensem mechanicae studebat atque machinator factus est. Hoc munere ad usque annum 1990 operam dedit. Deinde apud Universitatem Technicam Constructionum Bucarestensem legit atque pro Cameram Legatorum atque administratione urbis Bucarestae operam dedit. Tum anno 1998 secretarius statalis in administerio, quod cum foederibus opificum et possessoribus firmarum ageret.

Cursus honorum
--------------

Postquam regimen Communistarum anno 1989 depositum est, Roșca ad Factionem Christianam Democraticam Nationalem colonorum (PNŢCD) nuper conditam accessit. A die 22 Decembris 1999 usque ad 28 Decembris 2000 minister magistratuum publicorum in consilio ministrorum Muguris Isărescu fuit. Anno 2000 praeses vicarius factionis PNŢCD electus est.

Familia
-------

Uxorem duxit, quacum interim divortium fecit atque filiam habet.

Notae
-----

1. ↑  cancan.ro die 17 Augusti 2007

Nexus externi
-------------

* Biographia apud romania-on-line.net

Ministri principales rectionum Muguris Isărescu 1999 - 2000

|  |  |
| --- | --- |
|  |  |
| Crin Antonescu • Victor Babiuc • Traianus Băsescu • Radu Berceanu • Anca Boagiu • Ioannes Caramitru • Mircea Ciumara • Smaranda Dobrescu • Petrus Eckstein-Kovacs • Sorin Frunzăverde • Gabriel Hajdu • Constantinus Dudu Ionescu • Mugur Isărescu • Andreas Marga • Ioannes Abraham Mureșan • Nicolaus Stephanus Noica • Decebalus Traianus Remeș • Petrus Roman • Vlad Roșca • Valerius Stoica • Romeus Tomescu |
|  |
|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

**Sirolimus**| Sirolimus |
| Sirolimus |
| Natura chemica |
| Formula chemica | C51H79NO13 |
| Massa molaris | 914.17 g/mol |
| PubChem | 5284616 |
| DrugBank | DB00877 |
| Natura pharmacologica |
| Codex ATC | L04AA10 (WHO)S01XA23 (WHO) |
| Tempus semivitae biologicum | 57-63 h |
| Metabolismus | iecore (hepaticus): CYP3A4 |
| Excretio | imprimisfaecibus |
| Ad usum therapeuticum |
| Applicatio | per os, i.v.localiter |

**Sirolimus** sive **rapamycinum** est macrolidum, immunosuppressivum, et medicamentum pharmaceuticum quod renes transplantatos protegit, et lymphangioleiomyomatosem, rarum pulmonum morbum, tractat. Sirolimus kinasim mTOR inhibit, ut cellulae B ipsae et cellulae T systematis immunitatis, diminutione effectuum interleukini 2, inhibentur.

### Natura pharmacologica

Sirolimus est medicamentum cum virtutibus immunosuppressivis. Caudices ATC sunt L04AA10 (WHO) et S01XA23 (WHO).

### Pharmacodynamica

### Pharmacocinetica

Sirolimus est substratum cytochromatis CYP3A4. Tempus semivitae biologicum {\displaystyle t\_{\frac {1}{2}}}. circa 57-67 h est. Excretio est imprimis per faeces.

Notae
-----

1. ↑  mTOR = *mechanistic Target Of Rapamycin.*
2. ↑
Situs Sirii in constellatione Canis Maioris
**Sirius** sive **Alpha Canis Maioris** (**α CMa**), in constellatione Cane Maiore visum, est systema stellare. Nobis stella splendidissima totius caeli videtur, quae etiam magnitudine apparenti -1.46 conspicitur. Hoc systema stellare a nobis distat 8.6 spatiis lucis annuis; inter systemata proxima locum quintum habet.

Nomina et contextus
-------------------

Triangulum(en) caeleste deae Spdt, quotannis medio mense Iulio effectum orto Sirio (ad fundum), quo coniunguntur Procyon (supra ad sinistram) et Betelgeuse (supra ad dextram)
Nomen origine Graecum, plurimis cognitum, est "Sirius" (Σείριος). Latinitate simpliciori "Canicula" appellatur tamquam oculus figurae fictae Canis Maioris stellaque huius constellationis lucidissima. Ex hoc nomine dies "caniculares" in Europa meridiana nuncupantur, anni omnis siccissimi, nam ortus aestivus huius stellae in ea regione aevo Classico media aestate inter 19 et 24 Iulii observabatur. Aegyptii antiqui deam Spdt (nomine Graeco *Sothis*) cum stella exaequabant vel sola vel duabus aliis coniunctis, videlicet Procyone et Betelgeuse. His stellis tribus, Sirio orto, triangulum caeleste quotannis efficiebatur, sub quo asterismo Aegyptii anniversariam inundationem Nili exspectabant novumque annum celebraverunt. Linguis Oceanicis eadem stella magnam avem nomine *Manu* fingere censita est, ala boreali aut Procyone aut Betelgeuse, ala australi Canopo, qua caelum in hemisphaeris dividatur. 

Charactere "α Canis Maioris" ab Ioanne Bayero anno 1603 in *Uranometria*, numero "9 Canis Maioris" in *Historia coelestis Britannica* Ioannis Flamsteedii anno 1725 designata est.

Motio propria
-------------

Edmundus Halley motionem propriam stellarum quae fixae dicebantur primus invenit, observationibus sui ipsius cum adnotationibus libri *Almagest* Claudii Ptolemaei collatis. Stellas splendidiores Aldebaran, Arcturum, Sirium multo a locis priscis remotas rettulit, Sirio non minus quam 30 arcsecundis distante.

Systema
-------

Stellae A et B inter se quam proxime 8.1, quam longissime 31.5 unitatibus astronomicis distant.

* Sirius A oculis spectantium terrestrium cernitur. Seriei principali stellarum et classi spectrali A1 V attribuitur.
* Sirius B pumilio alba (classis spectralis DA2) satis magna est, collapsu stellae multo maiore ante annorum 120 milia milium effecta.

Notae
-----

1. ↑  Ita e.g. lingua Anutan, qua lingua Sirius ipse *te tino a Manu* "corpus Manu" appellatus est. Lingua Proto-Oceanica nomen constellationis \**manuk* reconstructum est: Malcolm Ross, Andrew Pawley, Meredith Osmond, *The Lexicon of Proto-Oceanic* vol. 2 (2a ed. Camberrae, 2007) pp. 168-170 (Paginae selectae apud *Google Books*)

Nexus interni
-------------

* Dies caniculares

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Sirium** spectant. |


|  |  |
| --- | --- |
|  | **Data astronomica**: "00516" apud *ARICNS*. |

* "Sirius" apud *Sol Station*
* "Sirius" apud Bruce Mills, *The Chronicles of Local Space* (situs partim ficticius)
Wikidata Symeon Ivaškovskij
Res apud Vicidata repertae:
*Nativitas*: 1774; Gubernium Smolenscense  
*Obitus*: 23 Aprilis 1850; Moscua  
*Patria*: Imperium Russicum  

**Officium**

*Munus*: linguista  
*Patronus*: Universitas Caesarea Mosquensis
**Memoria**

*Laurae*: Ordinis Sancti Vladimiri classis quarta, Order of Saint Anna, 3rd class  

**Symeon Martini f. Ivaškovskij** (Russ. *Семён Мартынович Ивашковский*), anno 1774 natus, die 23 Aprils calendario Iuliano (5 Maii Gregoriano) anni 1850 mortuus fuit grammaticus et lexicographus Russicus. Natus in gubernio Smolenscensi, Smolensci, postea Mosquae educatus in gymnasiis Mosquensibus et in Universitate (annis 1819—1835) docuit. Composuit *Lexicon Rossico-Latinum* et Latino-Rossicum et Graeco-Rossicum necnon *Colloquia Latino-Rossica*. Xenophontis *Memorabilia* Russice vertit.

Opera
-----

* *Ксенофонтовы достопамятности Сократа* (Xenophontis versio), Moscuae 1829
* *Начала логики* (*Principia logica*), Moscuae 1829
* *Полный греческо-российский словарь* (lexicon Graeco-Rossicum), vol. I—IV, Moscuae 1838
* *Полный русско-латинский словарь* (lexicon Rossico-Latinum), vol. I—IV, Moscuae 1838—1841
* *Полный латино-русский словарь* (lexicon Latino-Rossicum), vol. I—IV, Moscuae 1849—1853

Nexus externi
-------------

* *Colloquia Latino-Rossica* in *Vicifonte*
* Lexicon Rossico-Latinum
* De Ivaškovskij pagina cum librorum eius photographematibus
Depictio Montium Caeruleorum et sinus Lhûn in Lindone.
**Ered Luin** in lingua Sindarin vel **Montes Caerulei** in Commune lingua sunt montes in Tolkieniensi Terra Media, in limite Eriadoris cum Beleriand. Itaque erant limes inter regna Arnoris hominum et Lindonis alforum. Ob hanc causam, nomen etiam datum est montibus *Ered Lindon*, qui est "Montes Lindonis".

Geographia
----------

Iam fuerunt montes in Prima Aetate, sed post occasum Morgothi et submersionem terrarum occidentalium post Bellum Irae, Montes Caerulei Secundae Aetatis dimidiati sunt ab Sinu Lhûn. 

### Prima Aetate

Permulti fluvii ex Montibus Caeruleis orti sunt, inter quos fortasse maximus fuit Gelion, qui erat limes inter Lothlann et Thargelion. Fluvii alii aquas in Gelion vertebant, ex Montibus Caeruleis etiam orti: Thalos, Legolin, Brilthor, Duilwen et Adurant. 

Mons Rerir erat altissimum clumen istorum montium.

### Secunda et Tertia Aetatibus

In Secunda Aetate aderan flumina duo: Lhûn Maior et Lhûn Minor, qua aquas vertebant in sinum Lhûn, ad ripas cuius Mithlond aedificatum est.

Nexus interni
-------------

* Bellum Irae
* Lhûn sinus
* Lindon
* Montes Nebulosi

Notae
-----

1. ↑  Haec appellatio a Vicipaediano e lingua indigena in sermonem Latinum conversa est. Extra Vicipaediam huius locutionis testificatio vix inveniri potest.
Viurus apud Dunelmum.
**Viurus** (Anglice *Wear*) est amnis in Anglia septentrionali qui oritur in collibus Penninis et versus orientalem fluit, circundans, maeandro facto, urbem Dunelmum et exiens apud Viuraemudam in mare Germanicum. Gyruo conditum est monasterium illustre Petri et Pauli, ubi saecula septimum et octavum Beda Venerabilis, theologus et scriptor, habitabat, cuius opus notissimum est *Historia Ecclesiastica Gentis Anglorum* et Viuraemudae conditum est monasterium geminum eius temporibus anglo-saxonicis.

Draco de Lambton
----------------

Iuxta notam fabulam indigenam, draco parvulus extractus e Viuro a quodam Ioanne Lambton, immanem ad staturam crescens vicinitatem perterruit et vastavit donec Ioannes ipse, a Palaestina regressus, eum decollatum interfecit.

Nexus interni
-------------

* Tina et Viurus

Nexus externi
-------------

|  |  |
| --- | --- |
|  | **Situs geographici et historici:** *Locus*: 54°54′58″N 1°21′28″W • *OpenStreetMap* • *GeoNames* • *Digital Atlas of the Roman Empire* • Pleiades • *Vision of Britain* • Store norske Lexikon • Encyclopædia Britannica |
Cursus aortae abdominalis (rubre) intra cavitatem abdominalem.

|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

**Aorta abdominalis** sive **pars abdominalis aortae** (TA: 12.2.12.001) est pars aortae descendentis post transitum diaphragmatis intra cavitatem abdominis usque ad birfurcationem iliacam (→Aa. iliacae communes). 

Quaedam morborum genera ad aortam abdominalem spectare possunt, ut traumata, mala degenerativa, inflammationes, tumores.

Rami ex aorta abdominali orientes
---------------------------------

Ut imago ostendit, aorta abdominalis quosdam ramos in cavitatem abdominis reddit.
1. (A. gastrica inferior) - saepius ex trunco ceoliaco emergens
2. Truncus coeliacus
3. A. mesenterica superior
4. A. suprarenalis media
5. Aa. renales dextra et sinistra
6. A. ovarica (in *mulieribus*), A. testicularis (in *viris*)
7. Aa. lumbales (4)
8. A. mesenterica inferior
9. A. sacralis mediana
10. Aa. iliacae communes dextra et sinistra

Mala, quae ad aortam abdominalem spectant
-----------------------------------------

Mala degenerativa ut praecipue vasosclerosis, aneurysmata (etiam genese traumatica), sed raro inflammationes vel tumores, structuram et functionem aortae abdominalis impediant. Vasculitides vasorum maiorum ut arteriitis Takayasu partem ascendentem imprimis et arcum aortae affligunt.

Pars abdominalis aortae in textibus veteribus
---------------------------------------------

### Lovanium 1706: Corporis humani anatomia

Textus quasdam notiones hodie in oblivionem adductas utitur, per exemplum usum notionum arteriae *meseraicae* vel arteriae *emulgentes*. Praeterea et experientia simul et solertia anatomi *Verheyen* universitatis vetae Lovaniensis lucet:

```
(…) "Infra intercostales, magis a parte anteriori, pullulat arteria *diaphragmatica*, vulgo *phrenica*, aliquando simplex, aliquando gemina, nonnunquam arteriae coelicae propago.  
Abscedit autem arteria coeliaca trunco simplici a parte anteriore Aortae paulo infra diaphragma, statimque distinguitur in ramum dextrum, & sinistrum. (…) Paulo inferius etiam a parte anteriori scaturit *meseraica superior*, quae deinde in varios ramos divisa per mesenterium tendit ad omnia intestina tenuia. (…) Utrimque ad latus emergunt *arteriae renales*, vulgo *emulgentes*, quarum sinistra altior est, quam dextra.  
(…)  
Succedunt *arteriae spermaticae*, etiam magis a parte anteriori egredientes.  
Continuantur ad latera *lumbares*.  
Inferius a parte anteriori nascitur meseraica inferior, cuius ramuli distribuuntur ad intestina crassa (…).  
Truncus deinde circa principium ossis sacri superscandens venam, (…) dividitur in duos ramos insignes, qui dicuntur *iliaci* tendentes versus crura.  
Circa hanc divisionem abscedit Arteria *sacra*, saepius unica ab ipso divisionis angulo, aliquando gemina ab iliacae principio."  
(…)
```

Notae
-----

1. ↑  Verheyen P (1706). Corporis humani anatomia, p. 277

Nexus interni
-------------

* Abdomen
* Sanguis

Nexus externi
-------------
*Cancer pagurus*

---

**Animalia** — Arthropoda

Subphylum : Crustacea   
Classis : Malacostraca   
Ordo : Decapoda   
Infraordo : Brachyura   
Zoosectio : Eubrachyura   
Zoosubsectio : Heterotremata   
Superfamilia : **Cancroidea**   
Latreille, 1802  
   
Subdivisiones: Familiae\*Atelecyclidae
* Cancridae

**Cancroidea** sunt superfamilia Brachyurorum, quae familias Atelecyclidas et Cancridas comprehendit. Duae familiae olim in hac superfamilia circumscriptae in novas superfamilias (Cheiragonidae in Cheiragonoidea, Corystidae in Corystoidea), duae aliae (Pirimelidae, Thiidae) in Portunoidea translatae sunt.

Notae
-----

1. ↑  Sammy De Grave, N. Dean Pentcheff, Shane T. Ahyongl et al. (2009), "A classification of living and fossil genera of decapod crustaceans," *Raffles Bulletin of Zoology* Suppl. 21:1–109. PDF.

Nexus externi
-------------

|  |  |
| --- | --- |
|  | **Situs scientifici:**  • ITIS • NCBI • Biodiversity • Encyclopedia of Life • WoRMS: Marine Species • Fossilworks |

|  |  |
| --- | --- |
|  | Vide **"Cancroidea"** apud **Vicispecies**. |


|  |  |
| --- | --- |
|  | **Vicimedia Communia** plura habent quae ad **Cancroidea** spectant. |